CELEX: 62018CA0663
Language: hu
Date: 2020-11-19 00:00:00
Title: C-663/18. sz. ügy: A Bíróság (negyedik tanács) 2020. november 19-i ítélete (a Cour d’appel d’Aix-En-Provence [Franciaország] előzetes döntéshozatal iránti kérelme) – BS, CA elleni büntetőeljárás (Előzetes döntéshozatal – Az áruk szabad mozgása – A piacok közös szervezése a len- és kenderágazatban – Eltérések – A közegészség védelme – A kender ipari felhasználását és forgalmazását kizárólag a rostokra és a magokra korlátozó nemzeti szabályozás – Kannabidiol (CBD))

2021.1.25.   
            
            
               HU
            
            
               Az Európai Unió Hivatalos Lapja
            
            
               C 28/2
            
         
      A Bíróság (negyedik tanács) 2020. november 19-i ítélete (a Cour d’appel d’Aix-En-Provence [Franciaország] előzetes döntéshozatal iránti kérelme) – BS, CA elleni büntetőeljárás
      (C-663/18. sz. ügy) (1)
      
      (Előzetes döntéshozatal - Az áruk szabad mozgása - A piacok közös szervezése a len- és kenderágazatban - Eltérések - A közegészség védelme - A kender ipari felhasználását és forgalmazását kizárólag a rostokra és a magokra korlátozó nemzeti szabályozás - Kannabidiol (CBD))
      (2021/C 28/02)
      Az eljárás nyelve: francia
      
         A kérdést előterjesztő bíróság
      
      Cour d’appel d’Aix-En-Provence
      
         Az alap-büntetőeljárás résztvevői
      
      B S, C A
      
         Az eljárásban részt vesz: Ministère public, Conseil national de l’ordre des pharmaciens
      
         Rendelkező rész
      
      Az EUMSZ 34. és EUMSZ 36. cikket úgy kell értelmezni, hogy azokkal ellentétes az a nemzeti szabályozás, amely megtiltja egy más tagállamban jogszerűen előállított kannabidiol (CBD) forgalmazását, ha azt a cannabis sativa növény egészéből, és nem kizárólag a rostjaiból és magjaiból vonják ki, kivéve, ha e szabályozás alkalmas a közegészség védelmére irányuló célkitűzés megvalósításának biztosítására, és nem lépi túl az e célkitűzés eléréséhez szükséges mértéket. A közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről szóló, 2013. december 17-i 1307/2013/EU európai parlamenti és tanácsi rendeletet és a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletet úgy kell értelmezni, hogy azok nem alkalmazhatók az ilyen szabályozásra.
      
         (1)  HL C 4., 2019.1.7.